Sé munur á uppsetningu texta hér að neðan og í PDF skjali gildir PDF skjalið . 1245 / 2019 um skattlagningu tekna af höfundarréttindum . Gildissvið . Reglugerð þessi gildir um greiðslur til höfunda og / eða annarra einstaklinga sem rétthafa vegna síðari afnota eftir að verk samkvæmt 1. gr. höfundalaga , nr. 73 / 1972 , hefur verið gert aðgengilegt almenningi , birt eða gefið út , sbr. 2. og 3. gr. sömu laga . Slíkar greiðslur skulu ávallt teljast til fjármagnstekna einstaklinga án nokkurs frádráttar . Reglugerðin gildir um tekjur höfunda og / eða annarra einstaklinga sem rétthafa þegar slíkar tekjur eru skattskyldar hjá einstaklingi hér á landi . Skilgreiningar / Orðskýringar . Aðgengilegt almenningi : Höfundarverk telst hafa verið gert aðgengilegt almenningi þegar það hefur verið boðið opinberlega til sölu , láns eða leigu , s.s. til sölu hjá útgefanda eða smásala eða með öðrum hætti lánað eða leigt gegn gjaldi . Frumsköpun höfundarverks : Fyrsta sköpun höfundarverks höfundar og / eða annarra einstaklinga sem rétthafa sem nýtur réttinda samkvæmt höfundalögum . Grannréttindi höfundarréttar : Réttindi samkvæmt höfundalögum sem varða aðra en hina eiginlegu höfunda verndaðra verka , svo sem réttindi listflytjenda , framleiðenda mynd - og hljóðrita og útvarpsstofnana , auk réttinda yfir ljósmyndum sem ekki eru háðar fullkominni höfundarvernd . Greiðsla : Peningagreiðsla til höfundar og / eða annars einstaklings sem rétthafa vegna nýtingar á höfundarverki eftir frumsköpun þess og eftir að verk skv. 1. gr. höfundalaga hefur verið gert aðgengilegt almenningi , birt eða gefið út , samkvæmt 2. og 3. gr. laganna . Hér undir falla m.a. greiðslur frá samtökum rétthafa til höfunda og / eða annarra einstaklinga sem rétthafa , greiðslur vegna tónlistarflutnings í útvarpi eða öðrum miðlum , upplesturs á ritverkum , birtingu á myndverkum í bókum , jólakortum o.fl . Höfundarverk : Verk , í hljóð - , mynd - , textaformi eða öðru formi samkvæmt 1. gr. höfundalaga sem er hugarsmíð höfundar og nýtur réttarverndar samkvæmt höfundalögum . Undir höfundarverk fellur m.a. bókmenntaverk , leiksviðsverk , tónsmíðar , myndlist , byggingarlist , kvikmyndir , ljósmyndalist , nytjalist og aðrar samsvarandi listgreinar á hvern hátt og í hverju formi sem verkið birtist . Hér undir falla einnig uppdrættir , teikningar , mótanir , líkön og tölvuforrit . Höfundur : Sá einstaklingur sem skapar höfundarverk , sem nýtur verndar samkvæmt höfundalögum . Ópersónulegir aðilar , lögpersónur , geta aldrei talist höfundar í þessari merkingu . Rétthafi : Sá einstaklingur sem er handhafi höfundarréttinda yfir hvers konar höfundarverki , s.s. bókmenntum , listum , listaverki o.fl. samkvæmt höfundalögum eða á rétt á hluta af réttindatekjum á grundvelli samnings um nýtingu réttinda eða samkvæmt lögum . Rétthafi getur t.a.m. verið höfundur sjálfur , erfingi , umboðsmaður , eða annar sá einstaklingur sem nýtur höfundarréttinda samkvæmt höfundalögum . Samtök rétthafa : Samtök sem falla undir 1. tölul. 2. gr. laga nr. 88 / 2019 , um sameiginlega umsýslu höfundarréttinda eða önnur samtök erlendis sem sinna sambærilegum málefnum fyrir rétthafa erlendis . Síðari afnot : Síðari nýting höfundarverks eftir frumsköpun þess og eftir að verk skv. 1. gr. höfundalaga hefur verið gert aðgengilegt almenningi , birt eða gefið út , samkvæmt 2. og 3. gr. sömu laga . Hér undir falla m.a. greiðslur af hvers konar nýtingu á höfundarverki eftir frumsköpun þess vegna síðari afnota , s.s. tekjur frá samtökum rétthafa , vegna flutnings verks í útvarpi , tónverks í leiksýningu , notkunar listaverks á tækifæriskort , upplesturs úr útgefnu bókmenntaverki o.fl . Greiðslur sem teljast til fjármagnstekna . Greiðslur sem greiddar eru til höfunda og / eða annarra einstaklinga sem rétthafa vegna síðari afnota á höfundarverki og falla undir 3. gr. skulu ávallt teljast til fjármagnstekna einstaklings án nokkurs frádráttar . Eftirfarandi greiðslur vegna ritstarfa : Frá samtökum rétthafa . Síðari afnot höfundarverks vegna upplesturs eða annars konar nýtingar á áður birtu ritverki höfundar í útvarpi eða öðrum miðli eftir frumsköpun þess . Bætur sem falla undir höfundalög vegna síðari afnota , s.s. vegna nýtingar í formi löglegrar ljósritunar , eintakagerðar til einkanota , Hljóðbókasafns og endurbirtingar námsefnis . Tekjur frá samtökum rétthafa sem stafa af grannréttindum samkvæmt höfundalögum . Útleiga bókar í gegnum áskriftar - og / eða streymisveitur . Afnot bóka á bókasöfnum sem rekin eru á kostnað ríkissjóðs eða sveitarfélaga , sbr. lög nr. 91 / 2007 um bókmenntir . Aðrar tekjur rétthafa vegna síðari afnota eftir frumsköpun höfundarverks . Eftirfarandi greiðslur vegna tónverka : Frá samtökum rétthafa vegna innheimtu höfundarréttargjalda fyrir flutning á tónlist og tilheyrandi texta , s.s. vegna eintakagerðar , flutnings í útvarpi , leiksýningu o.fl . Síðari afnot höfundarverks vegna flutnings eða annars konar nýtingu á tónverki eftir frumsköpun þess . Bætur sem falla undir höfundalög vegna síðari afnota , s.s. vegna nýtingar í formi eintakagerðar til einkanota . Tekjur frá samtökum rétthafa sem stafa af grannréttindum samkvæmt höfundalögum . Útleiga tónverks í gegnum áskriftar - og / eða streymisveitur . Höfundarréttartekjur vegna nótnasölu og -leigu . Aðrar tekjur rétthafa vegna síðari afnota eftir frumsköpun höfundarverks . Eftirfarandi greiðslur vegna kvikmynda : Frá samtökum rétthafa . Síðari afnot höfundarverks vegna kvikmyndar höfundar eða áður birtrar kvikmyndar í sjónvarpi , kvikmyndahúsi eða öðrum mynd - eða netmiðlum eftir frumsköpun þess . Bætur sem falla undir höfundalög vegna síðari afnota , s.s. vegna nýtingar í formi eintakagerðar til einkanota . Tekjur frá samtökum rétthafa sem stafa af grannréttindum samkvæmt höfundalögum . Útleiga kvikmyndar í gegnum áskriftar - og / eða streymisveitur . Aðrar tekjur rétthafa vegna síðari afnota eftir frumsköpun höfundarverks . Auk þeirra greiðslna sem falla undir stafliði a-c hér að ofan skulu greiðslur vegna annarra listgreina sem sannanlega fela í sér greiðslur til höfundar og / eða annarra einstaklinga sem rétthafa vegna síðari afnota höfundarverks , teljast til fjármagnstekna einstaklings án nokkurs frádráttar , þ.m.t. fylgiréttargjald frá samtökum rétthafa skv. 25. gr. b . höfundalaga og reglugerð nr. 486 / 2001 , um fylgiréttargjald . Greiðslur til rétthafa vegna aðlögunar höfundarverks með yfirfærslu frumverks í nýjan búning vegna síðari afnota þess skulu einnig teljast til fjármagnstekna án nokkurs frádráttar . Hér undir falla tekjur af síðari afnotum á frumsköpun höfundar hvort sem frumhöfundur gerir það sjálfur eða aðrir menn með hans leyfi eftir því sem lög krefjast . Sem dæmi um greiðslur sem falla hér undir eru greiðslur af ýmsum réttindum , s.s. vegna kvikmynda , sjónvarpsmynda , leikgerðar , tónsmíða og þýðinga vegna nýtingar frumverks . Greiðslur sem teljast ekki til fjármagnstekna . Hvers konar sala á verkum sem njóta verndar höfundalaga og jafna má við hverja aðra vörusölu , svo sem sala á útgáfurétti , þ.m.t. endurútgáfa , oftast á grundvelli útgáfusamnings , bókum , kvikmyndum , aðgöngumiðum á listviðburði o.fl. telst ekki til fjármagnstekna samkvæmt reglugerð þessari . Sama á við um sölu á höfundarverki , s.s. sala á lagi til afspilunar og aðrar tekjur af seldum eintökum . Höfundarréttartekjur af umræddri sölu falla þó ávallt undir 3. gr . Staðgreiðsla o.fl . Innheimta skal í staðgreiðslu fjármagnstekjuskatt til ríkissjóðs af greiðslum til höfunda og / eða annarra einstaklinga sem rétthafa eins og nánar er kveðið á um í lögum nr. 94 / 1996 , um staðgreiðslu skatts á fjármagnstekjur og reglugerð þessari , sbr. 21. gr. a , laga um staðgreiðslu skatts á fjármagnstekjur og 4. málsl. 3. mgr. 66. gr. laga um tekjuskatt , nr. 90 / 2003 . Móttakandi greiðslna af höfundarverki skal gera grein fyrir slíkum tekjum í persónuframtali sínu sem fjármagnstekjum ár hvert . Skylda til að draga staðgreiðslu af tekjum af höfundarrétti og skila í ríkissjóð hvílir á samtökum rétthafa samkvæmt 1. mgr. 2. gr. laga um tekjuskatt . Hér undir falla þau samtök rétthafa sem falla undir 1. tölul. 2. gr. laga um sameiginlega umsýslu höfundarréttinda , þ.e. hver sú skipulagsheild sem lögum samkvæmt eða með framsali , leyfi eða öðru samningsbundnu fyrirkomulagi hefur , sem sitt eina eða helsta hlutverk , umsjón með höfundarrétti eða réttindum sem tengjast höfundarrétti , fyrir hönd fleiri en eins rétthafa og sem uppfyllir annað eða bæði eftirfarandi skilyrði , a ) er í eigu eða undir yfirráðum félagsaðila sinna , b ) er ekki starfrækt í hagnaðarskyni . Um skil á staðgreiðslu , greiðslutímabil og eindaga fer samkvæmt lögum um staðgreiðslu skatts á fjármagnstekjur . Greiðslu til innheimtumanns skal fylgja skilagrein á sérstöku formi sem ríkisskattstjóri ákveður . Tekjur af höfundarréttindum skulu taldar til tekna á því ári sem þær verða til , þ.e. þegar myndast hefur krafa þeirra vegna á hendur einhverjum , sbr. 2. mgr. 59. gr. laga um tekjuskatt . Reglugerð þessi , sem sett er með stoð í 1. mgr. 121. gr. laga nr. 90 / 2003 , um tekjuskatt , með síðari breytingum , og 22. gr. laga nr. 94 / 1996 , um staðgreiðslu skatts á fjármagnstekjur , með síðari breytingum , öðlast gildi 1. janúar 2020 og kemur til framkvæmda við staðgreiðslu á árinu 2020 og við álagningu á árinu 2021 . Fjármála - og efnahagsráðuneytinu , 19. desember 2019 .